TÖRVÉNYEINK TÖRTÉNETE AZ AUSZTRIAI HÁZ ALATT. 561 
VE. 
III-IK KÁROLYRÓL 
1711-IK ÉVI APRIL 17-IKÉTŐL 1740-IK ÉVI OCTOBER 20-IKÁIG. 
III. Károlytól, — ki bátyjának I-ső Józsefnek, férfi magzat nélkül tör- 
tént halála után Spanyolországból, hol örökösödési hadat viselt volt, vissza- 
térvén, az 1712-dik aprilis 3-dikára hirdetett pozsonyi országgyűlés alatt 
május 21-ikén megkoronáztaték "), s ki a törököt a Bánátból is kivervén, ha- 
zánknak török járom alóli kiszabadítását szerencsésen bevégzé ?) , — tör- 
vénykönyvünkben ritka jelességü három törvénylevelet birunk, melyek 
által a király és rendek tüstént a haza állapotjának javitására fordítván 
azon jó alkalmat, melyet a már majd két század óta száműzött belső csend- 
nek , a büntetlen ellentállási szabadság I-ső Leopold alatt történt eltörlése, 
és az azt visszaállítani, s a trón örökösödésében ugyan akkor megállapított 
elsőszülöttségi rendet fölforgatni törekvők utolsó erőködéseinek hajótörése 
által eszközlött állandó visszatérése nyújtott, — mind a dicső ausztriai 
háznak örökösödése, mind az országnak politikai kormányzása , köz gaz- 
dálkodása és külső ellenség elleni védelme , mind a katonaságnak ellátása, 
mind végre a törvényszékek , és az igazságnak egész kiszolgáltatása a pör- 
lekedéssel együtt új üdvösb alakba önteték , s általában törvényeink tete- 
mes tökéletesbülést nyertek. 
1. §. Első törvényleveléről. 
E királyunknak első törvénylevele az 1714-ik évi september 8-ikára 
hirdetett pozsonyi országgyűlésben hozatott, 1715-iki junius 10-ikén Laxem- 
burg királyi kastélyban kelt, s a királynak elő- és utószavain túl a rendek- 
nek bévezető szavából és 136 ágazatból áll. 
A király előszavában előadja, mikép boldogult elődje, I. József, a belsó 
zavaroknak lecsöndesítésére és az üdvös békének visszaállítására 1708-ik 
évi február 29-re Pozsonyba országgyűlést hirdetett, s az ország rendeinek 
kivánatára több rendbeli kegyelmes királyi válaszokat adott , melyekból 
már-már törvényágazatok alakíthatók valának, ha a dögvésznek veszélye 
1) Lásd báró Bellavics Gábornak részére Bécsben 1712-ik február 2-ikán kelt meg- 
hivó kir. levelét Kovachich: Vestig. Comit. 815-ik lapján, továbbá az 1715-ik tör- 
vénylevélnek előszavát, 1-ső és 2-ik ágazatát. 
2) Lásd az 1723-iki törvénylevélnek előszavát. 
M., TT. ÉVK. VIII, 2. 71 
